82-jarige wys inbreker waar Dawid die wortels gegrawe het | Maroela Media
82-jarige wys inbreker waar Dawid die wortels gegrawe het
Willie Murphy (Foto: Wham-TV)
'n 82-jarige liggaamsbouer sê 'n inbreker "het die verkeerde huis gekies om by in te breek" nadat sy hom met 'n tafel, besem en 'n bottel babasjampoe aangeval het.
Willie Murphy was alleen by die huis en was op pad bed toe, toe 'n man skielik aan haar deur begin klop het en gevra het iemand moet 'n ambulans ontbied.
Dié ouma het egter geweier om hom in haar huis in Rochester, New York, toe te laat en het die polisie ontbied, maar die man het glo in elk geval ingebreek.
Sy het vantevore met die eerste prys weggestap in haar afdeling by die World Natural Powerlifting Federation-kampioenskap en is in 2014 aangewys as die gewigstoter van die jaar.
Willie was gewapen met 'n tafel, 'n stoel, 'n besem en 'n bottel babasjampoe, en die inbreker het tweede gekom.
"Toe hy op die grond was, het ek op hom gespring, en ek was steeds besig met 911 [nooddienste] op die telefoon," het sy aan vriende by die Maplewood YMCA gesê, waar sy nog gereeld oefeninge doen.
Sy het in die donkerte geskuil en iets gesoek om haarself mee te verdedig toe sy 'n tafel gebruik het. Toe die tafel breek, het sy die man met die metaalpote van die tafel aangeval. Sy het daarna in die kombuis in gehardloop, 'n bottel babasjampoe gegryp en dit in sy gesig gespuit. "Toe hy regop wou kom, het ek die besem gegryp en hom daarmee geslaan."
Die polisie het kort daarna opgedaag.
Volgens 'n plaaslike nuusstasie, Wham-TV, is Willie nie van voornemens om aanklagte teen die inbreker aanhangig te maak nie. "Hy het die verkeerde huis gekies om by in te breek. Ek dink hy was baie bly om uiteindelik in die ambulans weg te ry."
"Ek is alleen en ek is oud," het sy bygevoeg terwyl sy haar armspiere bult. "Maar raai wat? Ek is taai."
Vrou se handtruuk laat mense kopkrap
Sy soek dalk nie n werk in SA nie?
Mornay · 2 weke gelede
Mooi so Tanie
Ek sal daar van hou om sy weer gawe te hoor en wat se hy vir sy pele
n ouma het my hard ge "Coner"
Lizelda · 2 weke gelede
Wel gedaan tannie!!!
Dorhette · 2 weke gelede
Lol nogals haha
George · 2 weke gelede
Sy moet asb Suid Afrika toe kom, want hier gaan sy haar hande vol he.
Nettie · 2 weke gelede
Ek hoop iemand kan dit vir haar vertaal: "U go, Gogo!".
My mening · 2 weke gelede
Dis hoe dit gedoen moet word! Baie bly sy is veilig.
Ek looooove diè
Josephine Maarman · 2 weke gelede
Dasy my Antie, neek hulle op
10/10 vir haar. Jammer sy het hom nie meer opgefoeter nie. Dat hy 'n behoorlike les geleer het nie. My tannie, jy is my hero.